

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 601-01/25-01/11

URBROJ: 2140-07-02-25-2

Zlatar, 23. rujna 2025.

**GRAD ZLATAR**

**GRADSKO VIJEĆE**

**PREDMET**: Odluka o izmjeni Odluke o utvrđivanju mjerila za sufinanciranje predškolskog odgoja djece u dječjim vrtićima i sufinanciranju usluge čuvanja, brige i skrbi o djeci predškolske dobi koju pružaju obrti za obavljanje djelatnosti dadilja na području Grada Zlatara

– prijedlog za donošenje

Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13, 17A/21, 54A/21, 24/25), dostavlja se na raspravu i usvajanje prijedlog Odluke o izmjeni Odluke o utvrđivanju mjerila za sufinanciranje predškolskog odgoja djece u dječjim vrtićima i sufinanciranju usluge čuvanja, brige i skrbi o djeci predškolske dobi koju pružaju obrti za obavljanje djelatnosti dadilja na području Grada Zlatara („Službeni glasnik Krapinsko-zagorske županije“ 58/18, 43/19, 7/23, 22/24 – dalje u tekstu: Odluka).

Gradsko vijeće Grada Zlatara je u studenom 2018. usvojilo Odluku koja sadrži odredbe kojima se utvrđuju mjerila za sufinanciranje predškolskog odgoja. Odluka je novelirana i usklađena sa mjerodavnim zakonskim odredbama 2019. („Službeni glasnik Krapinsko-zagorske županije“ 43/19). Odluka je izmijenjena 06.03.2023. („Službeni glasnik Krapinsko-zagorske županije“ 7/23) te 03.06.2024. („Službeni glasnik Krapinsko-zagorske županije“ 22/24).

Sukladno čl. 48. st. 4. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) dječji vrtić, koji je osnovala jedinice lokalne i područne (regionalne) samouprave, naplaćuje svoje usluge od roditelja-korisnika usluga, sukladno mjerilima koja utvrđuje predstavničko tijelo te jedinice osim programa predškole koji je za roditelje besplatan.

Člankom 4. Odluke utvrđena je ekonomska cijena smještaja djeteta u vrtiću u iznosu od 436,27 EUR. S obzirom na to da je nakon donošenja Odluke o izmjeni Odluke 2024. godine došlo do znatnog povećanja cijene osnovnih energenata, hrane, izdataka za zaposlene te ostale opreme nužne za redovni rad Dječjeg vrtića „Zlatarsko zlato“, potrebno je povećati ekonomsku cijenu smještaja djeteta u dječji vrtić. Grad Zlatar neće dodatno financijski opterećivati roditelje, tj. učešće sufinanciranja Grada Zlatara povećava se za iznos povećanja ekonomske cijene, tj. sa 70% na 76%.

Slijedom navedenog predlaže se Gradskom vijeću donošenje akta u prilogu.

**GRADONAČELNICA**

Jasenka Auguštan-Pentek.

Prilog:

1. Prijedlog Odluke o izmjeni i dopuni Odluke o upravljanju i raspolaganu imovinom u vlasništvu Grada Zlatara